В младостта си той е свидетел на битката при Аженкур (1415 г.), като загубва в нея баща си и един от братята си . Той се отличава като воин и участва в походите на английските пълководци граф Солсбъри и херцога на Бедфорд, особено в битките при Краван (1423 г.) и Верньой (1424 г.), в които бургундците се бият на страната на британците и техните съюзници. През 1427 г. той участва в похода на бургундския херцог Филип III Добрия срещу графинята на Холандия и Зеландия Якоба от Бавария, завършил с нейното пленяване и анексирането на нейните владения .